Прыгожае возера ў любы час сутак, чыстае паветра, выдатнае надвор’е і цудоўныя людзі вакол зрабілі гэтыя тры дні незабыўнымі для кожнага, хто там пабываў! Асаблівы каларыт мерапрыемству надаваў палатачны гарадок пад яблынямі і ежа, прыгатаваная на вогнішчы па мясцовых рэцэптах. Арганізатарамі была прапанавана насычаная і цікавая праграма спаборніцтваў і конкурсаў. Усё пачалося з валейбола, а скончылася дыскатэкай з караоке пад раніцу. Але аб усім па парадку.